CELEX: 52011PC0310
Language: sl
Date: 2011-05-31
Title: UREDBA SVETA o dodelitvi ribolovnih možnosti v skladu s Sporazumom med Evropsko skupnostjo in Kraljevino Maroko o partnerstvu v ribiškem sektorju  Predlog UREDBA SVETA o dodelitvi ribolovnih možnosti v skladu s Sporazumom med Evropsko skupnostjo in Kraljevino Maroko o partnerstvu v ribiškem sektorju

|

52011PC0310

UREDBA SVETA o dodelitvi ribolovnih možnosti v skladu s Sporazumom med Evropsko skupnostjo in Kraljevino Maroko o partnerstvu v ribiškem sektorju  Predlog UREDBA SVETA o dodelitvi ribolovnih možnosti v skladu s Sporazumom med Evropsko skupnostjo in Kraljevino Maroko o partnerstvu v ribiškem sektorju  /* KOM/2011/0310 končno - NLE 2011/0134 */  

	OBRAZLOŽITVENI MEMORANDUMKomisija je na podlagi pooblastila, ki ji ga je dal Svet[1], s Kraljevino Maroko izvedla pogajanja za enoletno podaljšanje Protokola k Sporazumu med Evropsko skupnostjo in Kraljevino Maroko o partnerstvu v ribiškem sektorju z dne 22. maja 2006. Po zaključku pogajanj je bil 25. februarja 2011 parafiran protokol, ki podaljšuje prejšnji protokol. Zdaj veljavni protokol je potekel 27. februarja 2011 in novi protokol zajema obdobje od 28. februarja 2011 do 27. februarja 2012.Novi protokol se predlaga za obdobje enega leta, da bi EU imela dovolj časa za oceno možnosti prihodnjega protokola, ki bi veljal dlje.Novi protokol k Sporazumu o partnerstvu je bil predložen Svetu v odobritev podpisa in začasne uporabe. Poleg tega je bil predložen Svetu in Parlamentu z namenom, da se sklene.Protokol določa ribolovne možnosti za šest kategorij ribolova:-  mali pelagični ribolov na severu: 20 plovil za ribolov s potegalkami,-  mali ribolov na severu: 30 plovil s pridnenimi parangali,-  mali ribolov na jugu: 20 plovil,-  pridneni ribolov: 22 plovil,-  ribolov tuna: 27 plovil,-  industrijski pelagični ribolov: 60 000 ton ulova.Komisija na podlagi tega predlaga, da Svet sprejme to uredbo.2011/0134 (NLE)PredlogUREDBA SVETAo dodelitvi ribolovnih možnosti v skladu s Sporazumom med Evropsko skupnostjo in Kraljevino Maroko o partnerstvu v ribiškem sektorjuSVET EVROPSKE UNIJE JE –ob upoštevanju Pogodbe o delovanju Evropske unije in zlasti člena 43(3) Pogodbe,ob upoštevanju predloga Komisije,ob upoštevanju naslednjega:1.  Dne 22. maja 2006 je Svet sprejel Uredbo (ES) št. 764/2006 o sklenitvi Sporazuma med Evropsko skupnostjo in Kraljevino Maroko o partnerstvu v ribiškem sektorju[2].2.  25. februarja 2011 je bil podpisan nov protokol[3] k Sporazumu o partnerstvu. Ta protokol Unije določa ribolovne možnosti za plovila v vodah, v katerih Maroko izvaja svojo suverenost oziroma jurisdikcijo na področju ribištva.3.  Svet je dne […] sprejel Sklep XXX/2010[4] o podpisu in začasni uporabi novega protokola.4.  Treba je določiti način razdelitve ribolovnih možnosti med države članice za obdobje uporabe navedenega protokola.5.  V skladu s členom 10(1) Uredbe Sveta (ES) št. 1006/2008 z dne 29. septembra 2008 o dovoljenjih za ribolovne dejavnosti ribiških plovil Skupnosti zunaj voda Skupnosti in dostopu plovil tretjih držav do voda Skupnosti[5] Komisija obvesti zadevne države članice, če se zdi, da ribolovne možnosti, dodeljene Uniji na podlagi protokola, niso v celoti izkoriščene. Če v roku, ki ga določi Svet, ni odgovora, to pomeni potrditev, da plovila zadevne države članice v danem obdobju ne izkoriščajo v celoti svojih ribolovnih možnosti. Treba je določiti navedeni rok.6.  Prejšnji protokol je potekel 27. februarja 2011, zato se mora ta uredba uporabljati od 28. februarja 2011 –SPREJEL NASLEDNJO UREDBO:Člen 17.  Ribolovne možnosti, določene v protokolu k Sporazumu med Evropsko skupnostjo in Kraljevino Maroko o partnerstvu v ribiškem sektorju (v nadaljnjem besedilu: Protokol), se med države članice razdelijo tako:Ribolovna kategorija | Vrsta plovila | Država Članica | Dovoljenja ali kvota |mali ribolov na severu, pelagični | plovila s potegalkami | Španija | 20 |mali ribolov na severu | plovila s pridnenimi parangali, < 40 BT | Španija | 20 |Portugalska | 7 |plovila s pridnenimi parangali, > 40 BT < 150 BT | Portugalska | 3 |mali ribolov na jugu | Španija | 20 |pridneni ribolov | plovila za ribolov s pridnenimi parangali: | Španija | 7 |Portugalska | 4 |plovila za ribolov z vlečnimi mrežami: | Španija | 10 |Italija | 1 |ribolov tuna | plovila za ribolov z ribiškimi palicami | Španija | 23 |Francija | 4 |industrijski pelagični ribolov | Nemčija | 4 850 t |Litva | 15 520 t |Latvija | 8 730 t |Nizozemska | 19 400 t |Irska | 2 500 t |Poljska | 2 500 t |Združeno kraljestvo | 2 500 t |Španija | 400 t |Portugalska | 1 333 t |Francija | 2 267 t |8.  Uredba Sveta (ES) št. 1006/2008 se uporablja brez poseganja v Sporazum med Evropsko skupnostjo in Kraljevino Maroko o partnerstvu v ribiškem sektorju.9.  Če zahtevki za dovoljenja za ribolov držav članic iz odstavka 1 ne izčrpajo vseh ribolovnih možnosti, določenih v Protokolu, Komisija v skladu s členom 10 Uredbe (ES) št. 1006/2008 upošteva zahtevke za dovoljenja za ribolov katere koli druge države članice. Države članice morajo v desetih delovnih dneh od dneva, ko od Komisije prejmejo to informacijo, potrditi, da ribolovnih možnosti, ki jih določa Sporazum iz člena 10(1) Uredbe (ES) št. 1006/2008, ne izkoriščajo v celoti.Člen 2Ta uredba začne veljati prvi dan po objavi v Uradnem listu Evropske unije . Uporablja se od 28. februarja 2011.Ta uredba je v celoti zavezujoča in se neposredno uporablja v vseh državah članicah.V Bruslju,Za SvetPredsednik [1] Dok. št. 6486/1/11 REV 1 z dne 18. februarja 2011.[2] Uredba Sveta št.°764/2006 z dne 22. maja 2006, UL L 141, 29.5.2006, str. 1.[3] UL C , str.[4] UL C , str.[5] UL L 286, 29.10.2008, str. 33.